Document ID: 32004D0734

PADOMES LĒMUMS
(2004. gada 11 maijs)
par Reģionu komitejas locekļu un viņu aizstājēju iecelšanu amatā
(2004/734/EK)
EIROPAS SAVIENĪBAS PADOME,
ņemot vērā Līgumu par Eiropas Savienību un jo īpaši tā 49. pantu,
ņemot vērā Aktu par Čehijas Republikas, Igaunijas, Kipras, Latvijas, Lietuvas, Ungārijas, Maltas, Polijas, Slovēnijas un Slovākijas pievienošanās nosacījumiem un pielāgojumiem Līgumos, kas ir Eiropas Savienības pamatā, un jo īpaši tā 15. un 49. pantu,
ņemot vērā Padomes 2002. gada 22. janvāra lēmumu, ar kuru ieceļ Reģiona komitejas locekļus un to aizstājējus (1),
ņemot vērā Čehijas Republikas, Igaunijas, Kipras, Latvijas, Lietuvas, Ungārijas, Maltas, Polijas, Slovēnijas un Slovākijas valdības priekšlikumus,
tā kā:
(1)
Pēc Čehijas Republikas, Igaunijas, Kipras, Latvijas, Lietuvas, Ungārijas, Maltas, Polijas, Slovēnijas un Slovākijas pievienošanās Eiropas Savienībai būtu jāpalielina Reģionu komiteja, ieceļot amatā deviņdesmit piecus locekļus un deviņdesmit piecus aizstājējus, kas pārstāv reģionālas un vietējas jauno dalībvalstu struktūras.
(2)
Komitejai jāsastāv no reģionu un vietējo struktūru pārstāvjiem,
IR PIEŅĒMUSI ŠĀDU LĒMUMU.
Vienīgais pants
Ar šo Reģionu komitejā ir ieceltas šīs personas uz laiku līdz 2006. gada 25. janvārim ieskaitot:
-
kā locekļi - personas, ko attiecīgas dalībvalstis uzskaitījušas šā lēmuma I pielikumā;
-
kā aizstājēji - personas, ko attiecīgas dalībvalstis uzskaitījušas šā lēmuma II pielikumā.
Briselē, 2004. gada 11. maijā

Labels: 10
9
15